Wikileaks : Steingrímur kom bandaríska sendiráðinu á óvart „ Sumum til undrunar er Sigfússon að sanna sig sem alvarlegur og ábyrgur fjármálaráðherra , " segir í skýrslu Neils Klopfenstein sendiráðunauts í bandaríska sendiráðinu 4. júní 2009 . Daginn áður átti Steingrímur J. Sigfússon fund með Klopfenstein og ræddi stöðu ýmissa lykilmála á Íslandi . „ Þótt margir í flokki hans hafi frá byrjun verið tortryggnir í garð lánsins frá AGS hefur ráðherrann við ýmis tækifæri viðurkennt mikilvægi AGS-pakkans . Sigfússon hefur staðist ( sennilega gnístandi tönnum ) flestar freistingar til að skella skuldinni af núverandi kreppu alfarið á öfgar kapítalismans , " segir í skýrslunni . Fram kemur að bandarísku sendiráðsstarfsmennirnir efist um túlkun Steingríms á framgangi viðræðna um Icesave . Breski sendiherrann hafi dregið upp mun dekkri mynd af þeim í viðræðum . Hann segði meðal annars að þeir hefðu uppi barnalegar áætlanir um endurgreiðslu Icesave . Össur Skarphéðinsson utanríkisráðherra sagðist í september árið 2009 telja að Evrópusambandið hafi vísvitandi gefið Íslendingum frest til þess að skila inn svörum við spurningalista þess þann 16. nóvember svo öruggt verði að leiðtogaráð sambandsins geti ekki afgreitt aðildarumsókn Íslands á fundi sínum í desember .